கேள்வி: சலாகுத்தீன் - இளமைக் காலம் குறித்து விரிவாக சொல்லுங்கள்.
பதில்: சலாதீன் தற்கால ஈராக்கின் திக்ரித்தில் பிறந்தார். இவரது இயற்பெயர் "யூசுப்" ஆகும். "சலாகத்தீன்" என்பது ''லகப்'' என்று குறிப்பிடப்படும் ஒரு மரியாதைக்குரிய அடைமொழியாகும். இதன் பொருள் "நம்பிக்கையின் நேர்வழி நடப்பவர்" என்பதாகும்.H. A. R. Gibb, "The Rise of Saladin", in ''A History of the Crusades'', vol. 1: The First Hundred Years, ed. Kenneth M. Setton (University of Wisconsin Press, 1969). p. 563. இவரது குடும்பம் குர்து மக்கள் பூர்வீகத்தைக் கொண்டதாகும்.The medieval historian Ibn Athir relates a passage from another commander: "...both you and Saladin are Kurds and you will not let power pass into the hands of the Turks." Minorsky (1957): The biographer Ibn Khallikan wrote, "Historians agree in stating that [Saladin's] father and family belonged to Dvin (ancient city).&nbsp;... They were Kurds and belonged to the Rawādiya [sic], which is a branch of the great tribe al-Hadāniya": Minorsky (1953), p. 124. நடு ஆர்மீனியாவின் திவின் நகருக்கு அருகில் அசுதனகனை இது பூர்வீகமாகக் கொண்டிருந்தது. ஒரு குர்திய கூலிப்படைப் போர் வீரரான நசுமதீன் அய்யூப்பின் மகன் இவர் ஆவார். இவர் சார்ந்த ரவாதியா பழங்குடியினமானது அந்நேரத்தில் அரபு மொழி பேசிய உலகத்துடன் பகுதியளவுக்கு ஒருங்கிணைந்திருந்தது. சலாதீனின் சகாப்தத்தின் போது சேக் அப்துல் காதிர் அல்-ஜிலானி காட்டிலும் மிகுந்த செல்வாக்குடைய எந்தவொரு அறிஞரும் இல்லை. அவர் மற்றும் அவரது மாணவர்கள் சலாதீன் மீது வலிமையான தாக்கத்தைக் கொண்டிருந்தனர். இவருக்கு உதவி புரிந்தனர். 1132-இல் மோசுலின் அடா பெக்கான செங்கியின் தோற்கடிக்கப்பட்ட இராணுவமானது அவர்கள் பின் வாங்கும் வழியானது திக்ரித் கோட்டைக்கு எதிரில் டைகிரிசு ஆறு தடுக்கப்பட்டு இருப்பதைக் கண்டனர். அங்கே சலாதீனின் தந்தையான நசுமதீன் அய்யூப் சிறைக் காப்பாளராகச் சேவையாற்றி வந்தார். இராணுவம் கடப்பதற்கு அய்யூப் படகுகளை வழங்கினார். திக்ரித்தில் அவர்களுக்கு அடைக்கலம் கொடுத்தார். செல்யூக் பேரரசு தான் ஆற்றிய சேவைக்காக வடக்கு மெசொப்பொத்தேமியாவின் இராணுவ ஆளுநராக நியமிக்கப்பட்டு இருந்த ஒரு முந்தைய கிரேக்க அடிமையான முசாகித்தத்தீன் பிக்ருசு செங்கியருக்கு அடைக்கலம் கொடுத்ததற்காக அய்யூப்பை அதிகாரப்பூர்வமாகக் கண்டித்தார். பிக்ருசுவின் ஒரு நண்பனை அய்யூப்பின் தம்பியாகிய ஆசாத்தத்தீன் சிர்குக் கொன்றதற்குப் பிறகு திக்ரித்திலிருந்து 1137-இல் அய்யூப்பை பிக்ருசு நாடு கடத்தினார். பகாத்தீன் இப்னு சதாத்தின் கூற்றுப் படி இவர்களது குடும்பம் திக்ரித்தில் இருந்து வெளியேறிய அதே இரவில் சலாதீன் பிறந்தார். 1139-இல் அய்யூப்பும், அவரது குடும்பமும் மோசுலுக்கு இடம் பெயர்ந்தது. முந்தைய உதவிக்குக் கைமாறாக இமாதத்தீன் செங்கி பால்பெக் தன்னுடைய கோட்டையின் தளபதியாக அய்யூப்பை நியமித்தார். 1146-இல் செங்கியின் இறப்பிற்குப் பிறகு அவரது மகனான நூரத்தீன் அலெப்போவின் அரசப் பிரதிநிதியானார். செங்கியர்களின் தலைவரானார். தற்போது திமிஷ்குவில் வாழ்ந்து வந்த சலாதீனுக்கு நகரத்தை மிகவும் பிடித்திருந்தது என்று குறிப்பிடப்படுகிறது. எனினும், இவரது தொடக்க கால குழந்தைப் பருவம் குறித்த தகவல்களானவை அதிகமாக இல்லை. கல்வி குறித்து சலாதீன் "தங்களது மூத்தவர்கள் எந்த வழியில் வளர்க்கப்படுகிறார்களோ அதே வழியில் தான் குழந்தைகளும் வளர்க்கப்படுகிறார்கள்" என்று எழுதியுள்ளார். இவரது சுயசரிதையாளர்களான அன்னே-மேரி எட்டே மற்றும் அல்-வக்ரானி ஆகியோரின் கூற்றுப் படி யூக்ளிடு, கிரேக்க வானியல் நூலான அல்மகேசுது, எண்கணிதம், மற்றும் சட்டம் ஆகியவை குறித்த கேள்விகளுக்கு சலாதீனால் பதிலளிக்க முடிந்தது. இவர் கல்வியில் உயர் சிறப்புடையவராக இருந்தார். திருக்குர்ஆன் மற்றும் "சமய அறிவியல்கள்" குறித்த இவரது அறிவே இவரது சம காலத்தவர்களுடன் இவரை இணைத்தது. இவரது படிப்பின் போது இராணுவத்தில் இணைவதைக் காட்டிலும் சமயப் படிப்புகளிலேயே இவர் அதிகமாக ஆர்வம் கொண்டிருந்தார் என பல ஆதாரங்கள் குறிப்பிடுகின்றன. முதலாம் சிலுவைப்போர் போது எருசலேம் முற்றுகை (1099) கிறித்தவர்களால் கைப்பற்றப்பட்டது சமயம் மீதான இவரது ஆர்வத்தின் மீது தாக்கத்தை ஏற்படுத்திய மற்றொரு காரணியாக இருந்திருக்கலாம் என்று கருதப்படுகிறது. இசுலாமுடன் சேர்த்து அராபியர் மரபு வழிகள், சுயசரிதைகள் மற்றும் வரலாறுகள், மேலும் அரேபியக் குதிரை மரபு வழிகளையும் சலாதீன் அறிந்திருந்தார். மிகவும் குறிப்பாக அபு தம்மம் எழுதிய ''அமாசா'' கவிதை நூலை இவர் வரி வரியாக அறிந்திருக்கக் கூடியவராக இருந்தார். இவர் குர்தி மொழி மற்றும் அரபு மொழிகளைப் பேசினார். துருக்கிய மொழி மற்றும் பாரசீக மொழி மொழிகளை அறிந்திருந்தார்.
கேள்வி: சலாகுத்தீன் - எகிப்தின் உயரதிகாரியாக என்பது என்ன?
பதில்: File:Saladin in Egypt Conquest.png File:Experimental crossbow mounted inside a shield, in the Tabṣira by Murḍi Ibn cĀlī Ibn Murḍi al-Ṭarsūsī written for Saladin, late Fāṭimid or early Ayyūbid Egypt, c.1170 CE (Ms. Hunt.264, f.117, Bodleian Library, Oxford, UK).jpg, எஃப்.117, போத்லேயியன் நூலகம், ஆக்சுபோர்டு, ஐக்கிய இராச்சியம்).]]சவார் மற்றும் எருசேலத்தின் முதலாம் அல்மரிக் ஆகியோருடன் எகிப்து மீதான ஓர் அதிகாரப் போட்டியில் சிர்குக் மூழ்கியிருந்தார். இதில் சவார் அல்மரிக்கின் உதவியை வேண்டினார். 1169-இல் சவார் சலாதீனால் அரசியல் கொலை செய்யப்பட்டார் என்று கூறப்பட்டது. அதே ஆண்டு பிறகு சிர்குக் இறந்தார். அவரது இறப்பைத் தொடர்ந்து அல்-அதீதின் உயர் அதிகாரி பதவிக்கு ஒரு குறிப்பிடத்தக்க எண்ணிக்கையிலான நபர்கள் கருதப்பட்டனர். இதில் பெரும்பாலானவர்கள் குர்தி இனத்தவர்களாக இருந்தனர். அவர்களது அரசியல் வாழ்வில் அய்யூப்பிய குடும்பத்தின் செயல்பாடுகளை வடிவமைத்ததாக அவர்களது இன ஒத்துணர்வு உருவானது. சலாதீனும், அவரது நெருங்கிய உதவியாளர்களும் துருக்கிய செல்வாக்கு குறித்து அறிந்திருந்தனர். துருக்கியரான எமீர் குத்பத்தீன் அல்-அத்பானி உயர் அதிகாரி பதவிக்குப் போட்டியிட்டார். அவர் ஒரு தருணத்தில் சலாதீனின் ஒரு குர்திய உதவியாளரான இசா அல்-அக்காரியிடம் விலகிக் கொள்ளுமாறும் "நீயும், சலாதீனும் குர்தியர்கள் துருக்கியர்களின் கைகளில் அதிகாரம் வருவதற்கு நீங்கள் விடமாட்டீர்கள்" என்று வாதிட்டார். நூரத்தீன் சிர்குக்கின் இறப்பிற்குப் பின் யார் தளபதி என்பதை முடிவு செய்தார். ஆனால் அல்-அதீத் உயர் அதிகாரியாக சவாரின் இடத்தில் சலாதீனை நியமித்தார்.
கேள்வி: சலாகுத்தீன் - எகிப்து என்பது என்ன?
பதில்: படிமம்:Saladdin Empire.PNG சலாகுத்தீன் சிரியப் படையில் சேர்ந்தபொழுது ஜெரூசலம் முதலாவது அமல்ரிக் என்ற இலத்தீன் கிறித்தவரால் ஆளப்பட்டது. இவர் தனது கட்டுப்பாட்டின் கீழ் எகிப்தைக் கொண்டுவரும் பொருட்டு, அதன் மீது பல முறைப் படையெடுத்தார். அப்போது எகிப்தைப் பாத்திம கலிபாக்கள் வழிவந்த ‘சாவார்’ என்ற மன்னர் ஆண்டு வந்தார். சாவாருக்கு ஆதரவாகப் படையெடுத்து வந்த சிரிய தேசத்துப் படைக்கு சலாவுத்தீனின் சிறிய தந்தை ஆசாத்துல் சீர்க் தலைமை தாங்கினார். இவரே சலாகுத்தீனைச் சிரியப் படையில் சேர்த்துவிட்டவர் ஆவார். இந்நிலையில் சீர்க்கின் மறைவு மற்றும் சாவாரின் அதிகாரக்குறைவு காரணமாக 1169 ஆம் ஆண்டு சலாகுத்தீன், சிரிய மற்றும் பாத்திம கலிபாக்களின் கூட்டுப்படைக்குத் தளபதியாக நியமிக்கப்பட்டார். தனது 31 ஆம் வயதில் இந்த நிலைக்கு வந்த சலாகுத்தீன், தனது நிர்வாகத் திறமை, போர்முறைகள் மற்றும் அஞ்சாத குணம் ஆகியவற்றின் காரணமாக எகிப்து நாட்டின் தலைவராக மாறினார். இவரே சன்னி இசுலாம் எகிப்தில் பரப்பியவர்.''Moors' Islamic Cultural Home souvenir III, 1970–1976‎'' Islamic Cultural Home, 1978, p. 7. இதன் பிறகு 1171-ம் ஆண்டு ஏற்பட்ட கலிபாவின் மரணத்தைத் தொடர்ந்து, இவர் எகிப்தின் பேரரசராக முடிசூட்டப்பட்டார். இவரின் ஆட்சியின் கீழ், எகிப்தின் படைவலிமை மற்றும் பொருளாதாரம் வேகமாகப் பெருகியது. இதன் பிறகு இவர் தனது மனதில் சிரியா, இராக் மற்றும் ஜெரூசலம் ஆகியவற்றை உள்ளடக்கிய ஒரு மாபெரும் இசுலாமியப் பேரரசை உருவாக்க வேண்டும் என ஆவல் கொண்டார். ஆயினும் தனது தந்தையின் அறிவுரைப்படி, தனது மன்னனான சிரிய சுல்தான் நூறுதீனுக்கு எதிரான எந்த நடவடிக்கையிலும் இவர் ஈடுபடவில்லை. இறுதியாக நூறுதீனின் மரணத்திற்குப் பிறகே சிரியாவை தனது பேரரசுடன் இணைத்தார்.
கேள்வி: சலாகுத்தீன் - சிலுவைப்போர்கள் பற்றி நீங்கள் என்ன அறிந்துள்ளீர்கள்?
பதில்: இதன் பிறகு தனது படை வலிமையைப் பெருக்குவதில் ஈடுபட்ட சலாகுத்தீன் 1180-ம் ஆண்டு சிலுவைப்போராளிகளின் நகரங்களைத் தாக்கினார். இதற்குப் பதிலடியாக ரோனால்டு, முஸ்லிம் வணிகர்களுக்கும், புனித தலங்களுக்கும் தொல்லை கொடுக்கத் தொடங்கினார். இதனால் முஸ்லிம் வணிகர்களுக்கான முதன்மைப் பாட்டையில்(சாலை) ஒரு படையை சலாகுத்தீன் நிறுவினார். மேலும் 1182-ம் ஆண்டு மிகப்பெரிய படையுடன் சென்று பெய்ரூட் நகரையும் தாக்கினார். இதற்குப் பதிலடியாக ரோனால்டு, இசுலாமியர்களின் புனித தலங்களான மெக்கா மற்றும் மதீனா ஆகியவற்றைத் தாக்கினார்KOVAŘÍK, Jiří. The sword and cross, knights battle and destinies. Praha: Mladá fronta, 2005. [dále jen Kovařík]. . இதனால் கோபமுற்ற சலாகுத்தீன், ரோனால்டின் தலைநகரை 1183 மற்றும் 1184ஆகிய ஆண்டுகளில் தாக்கினார். இதன் பின்பும் ரோனால்டு 1185-ம் ஆண்டு புனித கச் (Haj) யாத்திரை சென்றவர்களின் வாகனங்களைத் தாக்கினார். இவ்வாறு சலாகுத்தீன் போர் நெறிமுறைகளைப் பின்பற்றி ரோனால்டின் படைகளை மட்டுமே தாக்கிய பொழுதும் கூட, ரோனால்டு அதற்குப் பதிலடியாக அப்பாவி முஸ்லிம் தாக்குவதயே குறிக்கோளாகக் கொண்டு செயல்பட்டார். இதன் பிறகு உள்நாட்டுக் குழப்பங்களில் கவனம் செலுத்த ஆரம்பித்த சலாகுத்தீன், மோசுல் நகரை ஆக்கிரமித்திருந்த மசூத் என்பவனையும் அவனுக்குத் துணையாக வந்த அசர்பைசான் கவர்னரையும் 1185 ஆம் ஆண்டு சாக்ரோல் மலைத்தொடரில் சந்தித்து, அவர்களின் படையை முறியடித்தார். பின்பு தனது பார்வையை மீண்டும் சிலுவைப்போராளிகளின் ஆளுகைக்குட்பட்ட பகுதிகளில் செலுத்தியவர், அதில் பெரும்பகுதியைக் கைப்பற்றினார். தொடர்ந்து 1187-ம் ஆண்டு சூலை 4-ம் நாள் காத்தின் என்ற இடத்தில் லூசிஞ்ன் கை, கிங் கான்சேர்ட் மற்றும் மூன்றாம் ரேமன்ட் ஆகியோரின் கூட்டுப்படையை எதிர்கொண்டார். கடல் போன்ற இந்த கூட்டுப்படையை எதிர்கொண்ட சலாகுத்தீனின் படை அதை முறியடித்து வெற்றிபெற்றது. இந்த வெற்றி சிலுவைப்போர்களில் ஒரு திருப்புமுனையாக அமைந்தது. இதைத் தொடர்ந்து போரில் தோல்வியுற்று பிடிபட்ட லூசிஞ்ன் கை மற்றும் ரோனால்டு ஆகியோர் சலாகுத்தீனின் முன்பு கொண்டு வந்து நிறுத்தப்பட்டனர். இவர்களில் லூசிஞ்ன் கையை மன்னித்த சலாகுத்தீன், அவரைச் சிறையில் அடைக்க உத்திரவிட்டார். ஆனால் தொடர்ந்து முஸ்லிம் மக்களுக்குத் தொல்லை கொடுத்ததாலும் இசுலாம் புனிதத் தலங்களைத் தாக்கியதாலும் ரோனால்டுக்கு மரண தண்டனை விதித்தார்Saladin Or What Befell Sultan Yusuf by Beha Ed-din, Baha' Al-Din Yusuf Ib Ibn Shaddad, Kessinger Publishing, 2004, p.42, p.114 இந்த ஒருவரைத் தவிர மற்ற எதிரிகள் யாரையும் சலாகுத்தீன் தன் வாழ்நாளில் கொன்றதில்லை. சிறையில் அடைக்கப்பட்ட லூசிஞ்ன் கையின் மனைவி சலாகுத்தீனைக் கடிதம் மூலம் மன்றாடிக் கேட்டுக்கொண்டதின் பேரில், 1188-ம் ஆண்டு லூசிஞ்ன் கை விடுதலை செய்யப்பட்டு தனது மனைவியுடன் சேர்ந்து வாழ அனுமதிக்கப்பட்டது குறிப்பிடத்தக்கது.
கேள்வி: சலாகுத்தீன் - மூன்றாம் சிலுவைப்போர்கள் பற்றி விளக்கவும்.
பதில்: இவ்வாறு செருசலேம் நகர் முழுவதுமாக சலாகுத்தீன் கையில் வந்த பிறகு, அதை மீண்டும் மீட்க மூன்றாம் சிலுவைப்போர்கள் தொடங்கப்பட்டன. இதை இங்கிலாந்து மன்னரான முதலாம் ரிச்சர்ட் தலைமையேற்று நடத்தினார். இந்தப் போர் 1191-ம் ஆண்டு செப்டம்பர் 7-ம் நாள் அர்சுப் என்ற இடத்தில் தொடங்கியது. இதில் ரிச்சர்ட்டின் படைகள் எவ்வளவோ முயன்றும் கூட, ஜெருசலேம் நகரைக் கைப்பற்ற முடியவில்லை. இதிலும் இறுதியில் சலாகுத்தீனே வெற்றிபெற்றார். இருப்பினும் சலாகுத்தீன் மற்றும் ரிச்சர்ட் ஆகிய இருவருக்கும் இடையில் இருந்த நட்புறவு தனித்தன்மையானது. இந்த நட்பு சகமனித மரியாதைக்கும், போர் நெறிமுறைகளுக்கும் ஒரு எடுத்துக்காட்டாக அமைந்தது. ரிச்சர்ட் ஒரு முறை நோய்வயப்பட்ட பொழுது, சலாகுத்தீன் அவரைக் குணப்படுத்த தனது அந்தரங்க மருத்துவரை அனுப்பியத்தோடு பழவகைகளையும் கொடுத்தனுப்பினார். மேலும் அர்சுப் போர்க்களத்தில் ரிச்சர்ட்டின் குதிரை இறந்தததைக் கேள்விப்பட்ட சலாகுத்தீன், அவருக்கு உயர் ரக குதிரைகள் இரண்டைக் கொடுத்தனுப்பினார். இதன் பிறகு ரிச்சர்டின் தங்கை ‘சோன்’ என்பவளை சலாகுத்தீன் தனது தம்பிக்கு மணமுடித்து வைத்தார். இதன் மூலம் முஸ்லிம் மற்றும் கிறித்தவம் இடையே நட்புறவு ஏற்பட வழிவகுத்தார். இவ்வளவுக்கும் சலாகுத்தீன், ரிச்சர்ட் இருவரும் ஒருவரையொருவர் நேரில் சந்தித்ததே இல்லை. கடிதம் மற்றும் தூதர்கள் மூலம் மட்டுமே பரிமாற்றம் நடைபெற்றது. இதன் பிறகு 1192-ம் ஆண்டு சலாகுத்தீன் மற்றும் ரிச்சர்ட் ஆகிய இருவரும் ஒரு உடன்படிக்கைக்கு வந்தனர். ராம்லா ஒப்பந்தம் என அழைக்கப்படும் இதன் படி ஜெருசலேம் முசுலிம்கள் வசமே தொடர்ந்தது. மேலும் கிறித்தவர்களும் அங்கு உள்ள புனிதத் தலங்களுக்கு புனிதப் பயணம் மேற்கொள்ள அனுமதிக்கப்பட்டனர்Jonathan Phillips, The Crusades, 1095-1197 (New York: Pearson Education Limited, 2002) pg 150..
கேள்வி: சலாகுத்தீன் - மறைவு பற்றி தகவல் சொல்.
பதில்: படிமம்:Damascus-SaladinTomb.jpg இவ்வாறு ராம்லா உடன்படிக்கையைத் தொடர்ந்து ரிச்சர்ட் அரேபியாவை விட்டு வெளியேறிய பின் 1193-ஆம் ஆண்டு மார்ச் 4-ஆம் நாள் டமாசுக்கசு நகரில் நோய்வயப்பட்டு சலாகுத்தீன் இறந்தார். இவ்வாறு இறந்த பிறகு அவரை அடக்கம் செய்ய அவரது குடும்பத்தில் போதிய பணம் இல்லைBahā' al-Dīn (2002) pp 25 & 244.. காரணம் இவர் தனது செல்வம் முழுவதையும் தானம் செய்வத்திலேயே செலவிட்டிருந்தார். இவ்வாறு அவரது உடல் டமாசுக்கசு நகரில் உள்ள பிரபலமான உமய்யா மசூதியின் தோட்டத்தில் அடக்கம் செய்யப்பட்டது. ஏழு நூற்றாண்டுகளுக்குப் பிறகு ஜெர்மனி சேர்ந்த பேரரசரான இரண்டாம் வில்லியம் ஒரு சலவைக்கல் கல்லறைமேடையை சலாகுத்தீனுக்காக உருவாக்கினார்Riley Smith, Jonathan, "The Crusades, Christianity and Islam", (Columbia 2008), p. 63-66. இதுவே இன்றளவும் சலாகுத்தீனின் சமாதியாக மக்களால் பார்க்கப்படுகின்றது. ஆனால் உண்மையான கல்லறை வேறு இடத்தில் மரத்தால் அமைக்கப்பட்டுள்ளது. இதன் மீதே சலவைக்கல் மேடையை அமைக்காததற்கு காரணம், அவரைத் தொந்தரவு செய்ய விரும்பாதததே ஆகும். அந்த அளவிற்கு அவர் மக்களிடம் மட்டுமல்லாமல் எதிரிகளிடமும் நன்மதிப்பைப் பெற்றிருந்தார்.
கேள்வி: சலாகுத்தீன் - நன்மதிப்பும் நற்பெயரும் பற்றி விளக்கவும்.
பதில்: சலாகுத்தீன் ஒரு மிகப்பெரிய பேரரசை ஏற்படுத்திய பின்பும் கூட ஒரு சாதாரணமான மனிதனாகவே எளிமையாக வாழ்ந்தார். தீவிரமான சன்னி இசுலாம் முறையைப் பின்பற்றிய இவர், மற்ற மதத்தினரையும் மதித்தார். அவர்களின் புனித தலங்களுக்குப் பாதுகாப்பும் கொடுத்தார். இவர் ஆக்கிரமிப்பாளர்களைத் தவிர மற்ற எவரையும் தாக்கியதில்லை. அவ்வாறு அவர்களைத் தாக்கியப்பொழுதும் கூட, அவர்களுக்கு முதலிலேயே சரணடைய பல சந்தர்ப்பங்களை ஏற்படுத்திக் கொடுத்தார். மீறி போர் செய்து அவர்கள் பிடிபட்ட பின்பும் கூட அவர்களைத் துன்புறுத்தவோ, சிறையில் அடைக்கவோ இல்லை. மாறாக அவர்கள் தங்கள் நாட்டுக்குத் திரும்பி செல்ல அனுமதித்தார். ஜெருசலேம் நகரிலேயே அவர்கள் தங்கிக் கொள்ளவும் அனுமதித்தார். மேலும் இவரின் எதிரிகள் இஸ்லாம் தாக்கியபொழுதும்கூட, இவர் கிறித்தவர்களைத் தாக்கியதில்லை. இவ்வாறு இவரது குணநலன்கள் அரேபியர்கள் மட்டும் அல்லாது ஐரோப்பியர்களையும் ஈர்த்தது. ஐரோப்பிய கிறித்தவர்கள் மத்தியில் ரிச்சர்ட்டை விட சலாகுத்தீன் அதிகம் பிரபலமானார். மேலும் ரிச்சர்ட்டும் சலாவுத்தீனும் தங்களுக்கு இடையே பல பரிசுகளை அனுப்பி மகிழ்ந்தனர். இருப்பினும் இவர்கள் இருவரும் கடைசிவரை ஒருவரையொருவர் நேரில் சந்தித்ததே இல்லை.
கேள்வி: சலாகுத்தீன் - நவீன காலம் பற்றி தகவல் சொல்.
பதில்: சலாகுத்தீன் புகழ் அவரது வாழ்நாளில் மட்டும் அல்லாமல் நவீன உலகிலும் தொடர்கிறது. இன்னும் இவர் இசுலாமிய மக்களால் மிகவும் உயர்வாகப் போற்றப்படுகின்றார். குறிப்பாக இசுரேல் - பாலஸ்தீனம் பிச்சினை ஆரம்பமான பிறகு இவர் புகழ் வேகமாக பரவத் தொடங்கியது. இவர் தனது வாழ்நாளில் ஜெருசலேம் நகரை கிறித்தவர்களிடம் இருந்து மீட்டதே இதற்குக் காரணம் ஆகும். இவரால் தோற்றுவிக்கப்பட்ட அயூபி பேரரசு இவரது மறைவுக்குப் பிறகு 57 ஆண்டுகள் தொடர்ந்தது. அது இன்றளவும் மறைமுகமாக நவீன உலகிலும் தொடர்கிறது. இதற்குச் சான்றாக, இவரது சின்னமான கழுகு முத்திரையே இன்றும் இராக், எகிப்து, பாலஸ்தீனம் மற்றும் ஏமன் ஆகிய நாடுகளின் ராணுவ சின்னமாக உள்ளது. Image:Coat of arms (emblem) of Iraq 2008.svg|இராக் ராணுவச்சின்னம் Image:Coat of arms of Egypt.svg|எகிப்து ராணுவச்சின்னம் Image:Coat of arms of Palestine.svg|பாலசுத்தீனம் ராணுவச்சின்னம்